OpenLLM-France/wikimedia huggingface dataset:
# Histiocitosi

En medicina, la histiocitosi és un nombre excessiu d'histiòcits (macròfags dels teixit), i el terme també s'utilitza sovint per referir-se a un grup de malalties rares que comparteixen aquest signe com a característica.
Segons la Histiocytosis Association of America (Associació d'Histiocitosi d'Amèrica o HAA), 1 de cada 200.000 nens als Estats Units neixen amb histiocitosi cada any. La HAA també afirma que la majoria de les persones diagnosticades d'histiocitosi són nens menors de 10 anys, tot i que la malaltia pot afectar els adults. La malaltia sol ocórrer des del naixement fins als 15 anys.
La histiocitosi (i la histiocitosi maligna) són importants tant en la patologia veterinària com en la humana.

## Tipus

Les histiocitosis es poden dividir en els grups següents:$^{:714–724}$
| Nom | OMS | CIM-10 | MeSH | Comentaris |
| Histiocitosis de cèl·lules de Langerhans Granuloma eosinofílic Malaltia de Hand-Schüller-Christian Malaltia de Letterrer-Siwe | I | D76.0 | Histiocitosis de cèl·lules de Langerhans | (Histiocitosis X) Proliferació de cèl·lules de Langerhans |
| Xantogranuloma juvenil | II | D76.3 | Histiocitosis sense cèl·lules de Langerhans | (Histiocitosis no X) Proliferació de monòcits/macròfags. |
| Limfohistiocitosi hemofagocítica | II | D76.1 | Histiocitosis sense cèl·lules de Langerhans | (Histiocitosis no X) Proliferació de monòcits/macròfags. |
| Histiocitosis d'emmagatzematge: malaltia de Niemann-Pick | II | E75.2 | Histiocitosis sense cèl·lules de Langerhans | (Histiocitosis no X) Proliferació de monòcits/macròfags. |
| Histiocitosi blau-marí | II | - | Histiocitosis sense cèl·lules de Langerhans | (Histiocitosis no X) Proliferació de monòcits/macròfags. |
| Leucèmia monocítica aguda | III | C93.0 | Trastorns histiocítics malignes | |
| Histiocitosi maligna | III | C96.1 | Trastorns histiocítics malignes | |
| Malaltia d'Erdheim-Chester | II | C96.1 | Trastorns histiocítics malignes | |

## Referències

* ↑ Histiocytosis Arxivat 2016-10-09 a Wayback Machine. at eMedicine Dictionary
* ↑ Disease information at the Histiocytosis Association of America
* ↑ «Histiocytosis - Signs and Symptoms». Arxivat de l'original el 2007-09-28.
* ↑ James, William D.; Berger, Timothy G.; etal. Andrews' Diseases of the Skin: clinical Dermatology. Saunders Elsevier, 2006. ISBN 0-7216-2921-0.

## Enllaços externs

* «Histiocitosi». Canal Salut. Generalitat de Catalunya.
# Iakub Kolas

Iakub Kolas (en belarús Яку́б Ко́лас; Jakub Kołas segons la transliteració en łacinka), transcrit també amb les formes Jakub Kolas o Yakub Kolas (Akíntxitsi, 3 de novembre de 1882 – Minsk, 13 d'agost de 1956), de nom real Kanstantsín Mikhàilavitx Mitskièvitx (Канстанці́н Міха́йлавіч Міцке́віч), fou un escriptor belarús, Poeta del Poble de l'RSS de Belarús (1926) i membre (1928) i vicepresident (des de 1929) de l'Acadèmia de Ciències de Belarús.
En les seves obres Kolas destaca per la seva simpatia cap als camperols belarussos, la qual cosa està patent en el seu pseudònim "Kolas", que significa "espiga de cereal" en belarús. Va escriure les col·leccions de poemes Cançons de captivitat (1908) i Cançons de dol (Песьні-жальбы, 1910), els poemes La nova terra (Новая зямля, 1923) i Simó el músic (Сымон-музыка, 1925), i també històries i obres de teatre. El poema La cabanya del pescador (Рыбакова хата, 1947) tracta la lluita posterior a la unificació de Belarús amb la Unió Soviètica. D'altra banda, la seva trilogia En un encreuament de camins (1954) tracta de la vida prerevolucionària dels camperols del país i la intel·lectualitat democràtica. Va ser guardonat amb un 1r Premi Estatal de l'URSS (anomenat Premi Stalin) l'any 1946 i amb un 2n el 1949 per 'La cabanya del pescador' (Рыбакова хата).
Va morir el 13 d'agost de 1956 al seu escriptori; el seu cos descansa al Cementiri Militar de Minsk.

## Obres destacades

Algunes de les seves obres més destacades són:
* Nóvaia ziàmlia (Новая зямля, 'La nova terra', 1923)
* Simon-múzika (Сымон-музыка, 'Simó, el músic', 1925)
* Na prastórakh jítsia (На прасторах жыцця, 'Els amples espais de la vida', 1926)
* U púixtxakh Palièssia (У пушчах Палесся, 'Al fons de la Polèsia', 1937)
* Vainà vainiè (Вайна вайне, 'Guerra a la guerra', 1938)

## Referències

* 1 2 3 4 5 6 «Iakub Kolas». Gran Enciclopèdia Catalana. Barcelona: Grup Enciclopèdia Catalana.
* 1 2 «Yakub Kolas: personality and work» (en anglès). Archives of Belarus. Arxivat de l'original el 2016-10-15. [Consulta: 15 gener 2012].

## Enllaços externs

* Poemes traduïts a l'anglès de Iakub Kolas (anglès)
# Hovgården

Hovgården és un lloc arqueològic situat en una llengua de terra de l'illa d'Adelsö, al llac Mälarenen, al poblat Adelsö del municipi d'Ekerö, a Suècia. Va ser fundat durant l'època vikinga a la fi del segle VII i abandonat al segle x. Al costat de Birka, també al llac Mälaren, són els exemples millor conservats d'assentaments vikings. Tots dos van ser inclosos el 1993 en la llista del Patrimoni de la Humanitat de la Unesco sota la denominació «Birka i Hovgården».

## Alsnöhus

Alsnöhus fou el palau reial d'Hovgården.

## Referències

* ↑ «Birka and Hovgården» (en anglès). UNESCO Culture Sector. [Consulta: 29 març 2015].
# IceWM

En els sistemes Unix, IceWM és un gestor de finestres pel sistema gràfic XWindow. Va ser programat per Marko Maček des de zero en C++ i està disponible amb llicència GPL en uns 20 idiomes.
És relativament lleuger quant a l'ús de memòria i CPU, ve amb temes que imiten les interfícies de sistemes com Windows 95, OS/2, Motif, etc.
El principal objectiu del projecte és tenir un gestor de finestres el qual tingui una bona aparència i que a la vegada sigui lleuger. IceWM es pot configurar mitjançant fitxers de text pla que estan ubicats en el directori home de cada usuari, fent fàcil personalitzar i copiar la configuració. IceWM té incluida de forma opcional una barra d'eines, menú, medidors de xarxa i CPU, revisió de correu electrònica i rellotge. També té suport oficial per als menús de Gnome i KDE mitjançant paquets separats, múltiples escriptoris (de forma predeterminada n'hi ha quatre), accessos de teclat ràpid i sons per evets (mitjançant IceWM Control Panel).
IceWM light és una versió amb menys opcions, sense suport per icones d'inici ràpid a la barra d'eines, consisteix en un menú senzill de text i la clàssica barra d'eines; la qual fa IceWM fins i tot més ràpid i lleuger.

## Enllaços externs

* IceWM - Lloc web oficial
* Instal·lació i configuració d'IceWM Arxivat 2005-12-23 a Wayback Machine. (castellà)
* IceWM Control Center (anglès)
* IceWM Control Panel Centre de Control d'IceWM (anglès)
* Temes per l'IceWM (anglès)
# Il Collettivo Teatrale La Comune

Il Collettivo Teatrale La Comune, conegut popularment per La Comune és una companyia teatral dirigida per Dario Fo, que la va crear a Milà l'any 1969 juntament amb la seva esposa Franca Rame i un grup de tècnics i actors, la majoria no professionals.
En 1968, Fo havia format la companyia Nuova Scena, una cooperativa teatral associada al Partit Comunista Italià, amb el propòsit de tornar al teatre l'origen popular i el seu valor social. La idea era presentar obres de teatre compromesses social i políticament, a espais alternatius -fàbriques, clubs de treballadors- i preus populars. Desacords polítics amb el partit el van fer deslligar el seu projecte teatral del Partit Comunista i crear una companyia teatral independent amb els mateixos objectius. Així, el 1969 La Comune va néixer com un col·lectiu teatral anternatiu, "resident" a una antiga fàbrica de Milà que s'utilitzava com a punt de trobada i debat, i a la qual també es feien projeccions, col·loquis i assemblees.
La majoria d'obres teatrals estan escrites conjuntament amb Rame i altres col·laboradors de la companyia. En la primera etapa el teatre que s'hi feia era directament política, gairebé militant. En 1970 van presentar Mort accidental d'un anarquista, que encara actualment és l'obra teatral més vista de Dario Fo.

## Vegeu també

* Teatre social
* Teatre sociològic
* Piccolo Teatro di Milano

## Referències

* 1 2 3 Pròleg de Carla Matteini a una nova versió revisada de la traducció en castellà, feta per ella mateixa: Dario Fo, Muerte accidental de un anarquista, 2001. ISBN 8489753776 (castellà)

## Bibliografia

* Tom Behan, Dario Fo: Revolutionary Theatre. Pluto Press, 2000. ISBN 9780745313573 (anglès)
# Ignasi Mas i Brosa

Ignasi Mas i Brosa (Barcelona, 17 de setembre de 1926 - Barcelona, 17 de juliol de 1999) fou arquitecte i futbolista català de les dècades de 1940 i 1950.

## Trajectòria

La major part de la seva carrera fou jugador del modest Júnior FC. La temporada 1949-50 va jugar al RCD Espanyol, club amb el qual disputà 10 partits a primera divisió, en els quals marcà 4 gols. A continuació jugà dues temporades a la SD Espanya Industrial, filial del Barça, arribant a disputar algun partit amistós amb el primer equip.
Es va casar amb Isabel Serra i Pujol.

## Referències

* 1 2 3 «Necrológicas». La Vanguardia, 19-07-1999. [Consulta: 7 setembre 2016].
* 1 2 3 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Illes dels Pescadors

Illes dels Pescadors :
| Xinès tradicional: | Xinès tradicional: | 澎湖群島 |
| Xinès simplificat: | Xinès simplificat: | 澎湖群岛 |
| Mandarí |
| Mandarí | Wade-Giles: | P'eng-Hu Ch'ün-Tao |
| Min Nan | POJ: | Phêⁿ-ô·-kûn-tó |
| Pescadores |||
| Cantonese |
| Cantonese | IPA: | [pɨʃkɐˈðoɾɨʃ] |
| Literal meaning: | Literal meaning: | fishermen |
Les illes dels Pescadors o illes Penghu, és un arxipèlag situat a l'estret de Taiwan. Reberen el nom d'ilhas Pescadores dels portuguesos. Consten de 90 petites illes i illots, que cobreixen una superfície de 141 km².
Tot l'arxipèlag forma el Comtat de Penghu, a Taiwan.

## Història

La primera menció de 'Peng-hu' és de l'any 1171. Des de la meitat del segle xvii fins al 1895, Taiwan i aquest arxipèlag van estar regits successivament pels pirates, l'imperi colonial neerlandès, el regne Koxinga i la dinastia Qing.

### Guerra sinofrancesa

Les illes Penghu van ser capturades per França el març de 1885. Va ser la darrera campanya de l'almirall francès Amédée Courbet, qui finalment hi morí de còlera el mateix 1885.

### Guerres sinojaponeses

Havent estat derrotat pels japonesos en la primera guerra sinojaponesa, el govern Qing cedí les illes Pescadors al Japó junt amb Taiwan pel tractat de Shimonoseki, d'abril de 1895, i foren retornades a la Xina en 1945 després de la segona Guerra Mundial segons l'acordat a la Conferència del Caire de 1943.

## Referències

* ↑ «THE FOOTPRINTS OF THE ANCIENT PEOPLE». Penghu Reclamation Hall. Arxivat de l'original el 24 d’agost 2011. [Consulta: 25 octubre 2010].
* ↑ «The Cairo Conference, 1943» (en anglès). Department of State. [Consulta: 1r octubre 2021].

## Bibliografia

* Loir, M., L'escadre de l'amiral Courbet (París, 1886)
* Yosaburo Takekoshi, Japanese Rule in Formosa (London, 1907)

## Enllaços externs

* Penghu County Government Official Website Arxivat 2008-12-02 a Wayback Machine.
* Penghu Tour Official Website
* 澎湖研究學術研討會 第1-8屆論文輯全球資訊網-歷屆論文 Arxivat 2010-10-02 a Wayback Machine.
# Luis Miguel Seguí

Luis Miguel Seguí (Alacant, 4 d'octubre de 1968) és un actor, productor cinematogràfic i guionista valencià que actualment treballa en la sèrie de Telecinco La que se avecina.

## Biografia

Tot i que ha treballat en teatre, en cinema i en la pantalla petita, l'actor s'ha fet molt popular gràcies a la seva intervenció en la sèrie La que se avecina, al repartiment es va incorporar l'any 2007, donant vida al personatge de "Leo", un home sociable i xerraire que treballa com a venedor d'aspiradores i al qual la resta de veïns consideren un pesat. L'actor està casat amb Antonia San Juan, que també participa en la sèrie donant vida a l'esperpèntica "Estela Reynolds". Tots dos són amos de la productora cinematogràfica anomenada "13 produccions", gràcies a la qual poden dirigir i produir projectes propis.
Així, ha produït obres com el curtmetratge La China, dirigit per la seva dona, o com Tú eliges, l'any [2008. En ambdós curtmetratges, així com en altres produccions, el guió està escrit pel mateix Seguí. Com a actor, ha participat també en nombrosos curtmetratges, com VO, 238, Te llevas la palma o La maldad de las cosas. Pel que fa a llargmetratges, Luis Miguel també ha treballat en diversos, havent tingut lloc el seu debut l'any 1997 amb la pel·lícula Besos y abrazos, a la qual va seguir, l'any 1999, la pel·lícula dirigida per Icíar Bollaín Flores de otro mundo, el guió era obra de l'escriptor Julio Llamazares, i on va treballar al costat de Pepe Sancho i Luis Tosar.
L'any 2002 l'actor va treballar en la pel·lícula Venganza, donant vida al cardenal "Moreau", i en 2003 va tenir també un paper en la pel·lícula La flaqueza del bolchevique. Altres títols de la filmografia de Seguí són ¿Infidelidad?. L'any 2007 en el paper de Gustavo, Tú eliges el 2008 i Del lado del verano el 2011. Quant a la pantalla petita, a part de la seva participació en La que se avecina, que l'ha convertit en un personatge popular, va intervenir també en la sèrie Pepa y Pepe, l'any 1995.

## Filmografia
### Cinema
#### Com a actor

| Llargmetratge Del lado del verano (2011) Tú eliges (2008) ¿Infidelidad? (2007) La flaqueza del Bolchevique (2009) Venganza (2002) Flores de otro mundo (1999) Besos y abrazos (1997) | Curtmetratges La China (2005) La maldad de las cosas (2005) Te llevas la palma (2004) 238 (2003) V.O. (2001) Run a way(2012) |
| Com a guionista La China (2005) Tú eliges (2008) V.O. (2001) | Com a productor La China (2005) Tú eliges (2008) |

### Televisió

* La que se avecina (2007-present)
* Pepa y Pepe (1995) episodi 1

### Teatre

* De cintura para abajo (2012)

## Referències

* ↑ «Biografía de Luis Miguel Seguí» (en castellà). biografias. [Consulta: 31 gener 2014].
# Defensa índia antiga

* «Índia antiga» redirigeix aquí. Vegeu-ne altres significats a «Antiga Índia».
La defensa índia antiga és una obertura d'escacs que es caracteritza pels moviments:
    1.d4 Cf6
    2.c4 d6
Aquesta obertura es diferencia de la defensa índia de rei en el fet que les negres desenvolupen el seu alfil de rei a e7 en comptes de fer el fianchetto a g7. Mikhaïl Txigorin va ser un dels impulsors d'aquesta defensa, a les darreries de la seva carrera.
L'índia antiga és considerada sensata, malgrat que el desenvolupament de l'alfil a e7 és menys actiu que el fianquet, i mai ha tingut tanta popularitat com l'índia de rei. Alguns jugadors d'índia de rei poden usar l'índia antiga per evitar alguns sistemes anti índia de rei, com ara les variants Sämisch i Averbakh.
L'obertura està classificada a l'Encyclopaedia of Chess Openings (ECO) sota els codis A53–A55.

## Línia principal

| abcdefgh8877665544332211abcdefghÍndia antiga, línia principal després de 5.e4 | abcdefgh8877665544332211abcdefghLa variant Janowski |
La línia principal de l'obertura és 3. Cc3 e5 4. Cf3 Cbd7 5. e4; les blanques també poden fer 4.dxe5 dxe5 5.Dxd8+, però malgrat el desplaçament del rei negre, és conegut des de fa molt que això no dona avantatge, per ex. 5...Rxd8 6.Cf3 Cfd7!, seguit de la combinació de moviments ...c6, ...Rd8–c7, ...a5, ...Ca6 i ...f6. La posició negra és sòlida, i la seva coordinació de peces és bona; el canvi de peons de les blanques al centre ha permès que les negres tinguin igual espai, i llibertat d'acció pel seu alfil de f8. 5... Ae7 6. Ae2 0-0 7. 0-0 c6 8. Te1 (o 8.Ae3) i les blanques estan tot just una mica millor.

## Variant Janowski

La variant Janowski, 3. Cc3 Af5, fou jugada per primer cop per Dawid Janowski els 1920, tot i que no va esdevenir popular fins als 1980. Diversos jugadors del màxim nivell l'han feta servir de vegades, entre ells Mikhaïl Tal, Bent Larsen, Florin Gheorghiu, i Kamran Shirazi.
La idea de la variant es basa en el fet que jugant 3...Af5, les negres eviten que les blanques guanyin avantatge d'espai de forma immediata jugant 4.e4.

## Bibliografia

* The Old Indian Renewed, Pickett, The Chess Player (Nottingham) 1984, ISBN 0-906042-53-4
* Komarov, Dmitry; Djuric, Stefan; Pantaleoni, Claudio. Chess Opening Essentials, Vol. 3: Indian Defences. New In Chess, 2009. ISBN 978-90-5691-270-3.
# Touba (Mali)

Touba és una població de Mali, capital de la comuna (municipi) de Duguwolowula al cercle de Banamba (regió de Koulikoro). La població del municipi segons el cens de 2008 era de 15.925 habitants.
Touba fou capital d'un almamy instal·lat per al-Hadjdj Umar després de 1861 que gaudia d'àmplia autonomia. A la mort d'Umar el 1864 la població bambara va mostrar diverses vegades la seva oposició als tuculors. Després de la conquesta de Ségou el 1890, l'almamy, que era soninke i lleial a Ahmadu de Ségou, va sotmetre voluntàriament el seu domini, anomenat Markadougou, a França, i en els següents anys els francesos van dominar efectivament el territori.

## Referències

* Histoire de la conquête du Soudan français (1878-1899) pel Tinent Gatelet
# Reacció reversible

Una reacció química reversible, incompleta o d'equilibri és una reacció química en què s'arriba a un punt en què, tot i haver-hi reactius no augmenten els productes.
Això no vol dir que la reacció s'hagi aturat: el que succeeix és que els productes es transformen per donar les substàncies inicials i ho fan a la mateixa velocitat que la dels reactius que reaccionen per formar els productes. A ull nu, però, no es poden observar aquests canvis, és per això que sembla que la reacció s'ha aturat.

## Vegeu també

* Reacció irreversible
* Equilibri químic
* Principi de Le Châtelier
# Fagradalsfjall

Fagradalsfjall és un respirador de fissura volcànica i un volcà en escut subglacial localitzat en la península de Reykjanes, a Islàndia.
En l'actualitat, hi ha una erupció volcànica a Geldingadalir, al sud de Fagradalsfjall.

## Entorn tectònic

Fagradalsfjall és un respirador del sistema volcànic de Krýsuvík, en la Península Meridional. Està situat en una zona de rifting actiu en una vora divergent entre les plaques eurasiàtica i nord-americana.

## Erupció al sud de Fagradalsfjall

Des de desembre de 2019 fins a l'actualitat (març de 2021), la península de Reykjanes es va veure sacsejada per una sèrie de terratrèmols, dos dels quals van aconseguir una magnitud de 5,6, suscitant el temor que una erupció fos imminent. Es creu que els terratrèmols van ser provocats per intrusions de dics i pel magma que es mou sota la península. Es van registrar danys menors en llars el 4 de febrer de 2021 a causa del terratrèmol de magnitud 5,6. En les últimes tres setmanes, els sismògrafs han registrat més de 40 000 tremolors.
El 19 de març, es va produir una erupció en Geldingadalir (al sud de Fagradalsfjall) poc abans de les 21.30 hora local, la primera erupció registrada en la península en uns 800 anys i la primera a la muntanya en 6.000 anys. L'Oficina Meteorològica Islandesa va anunciar aquesta sobtada erupció a les 21.40 hores. Segons els informes, una fissura de 600 i 700 m de llarg va començar a expulsar lava. En l'actualitat, els fluxos de lava no suposen cap amenaça per als residents, però existeix el potencial de contaminació per diòxid de sofre.

## Referències

* ↑ «Upptök gossins eru í Geldingadal». www.mbl.is. [Consulta: 21 març 2021].
* ↑ «Krýsuvík-Trölladyngja». icelandicvolcanos.is. Catalogue of Icelandic Volcanoes. Arxivat de l'original el 19 de març 2021. [Consulta: 20 març 2021].
* ↑ «M 5.6 - 11 km SW of Álftanes, Iceland». USGS-ANSS. USGS. [Consulta: 20 març 2021].
* ↑ «M 5.6 - 6 km SE of Vogar, Iceland». USGS-ANSS. USGS. [Consulta: 20 març 2021].
* ↑ «Earthquake with magnitude Mw5,7 in Reykjanes volcano (update at 12:28 UTC)». ICELAND GEOLOGY. ICELAND GEOLOGY, 24-02-2021. [Consulta: 20 març 2021].

## Enllaços externs

* Càmera 1 en directe del volcà
* Càmera 2 en directe del volcà
# Ferrutx

«Ferrutx o Farrutx» té aquests significats:
* El Bec de Ferrutx, muntanya de la Península de Llevant, al municipi d'Artà
* El Cap de Ferrutx, el punt més al nord de la Península de Llevant, al municipi d'Artà
* La Devesa de Ferrutx, una possessió del municipi d'Artà
# Fin de fiesta (pel·lícula de 1972)

Fin de fiesta és una pel·lícula mexicana de 1972 dirigida per Mauricio Walerstein. Va ser protagonitzada per Isela Vega, José Gálvez i Sara García.

## Sinopsi

La història gira al voltant de Gonzalo (José Gálvez) un respectat aristòcrata que organitza una festa per a presentar en societat a la seva nova xicota, Helena (Helena Rojo). De sobte, el cadàver d'un home apareix enmig de la piscina, sense que ningú sembli reconèixer-lo. Quan els assistents a la festa es preparen per desfer-se del cadàver, creient que es tractava d'un estrany, un grup de motociclistes els descobreixen. Els nouvinguts es neguen a abandonar la festa i amenacen amb denunciar a la policia l'aparició del mort si no apareix el culpable de l'assassinat. Els dies transcorren i aviat els aristòcrates i els intrusos comencen a relacionar-se de diverses maneres, arribant a desenvolupar una relació peculiar. Enmig d'una singular galeria de personatges, apareix Donya Beatriz (Sara García), la dolça mare de Gonzalo. La innocent i càndida anciana resulta ser peça clau en el misteri de l'home assassinat.

## Elenco

* Isela Vega... Silvia
* Guillermo Murray... Carlos
* José Gálvez... Gonzalo de la Puente
* Sara García... Doña Beatriz de la Puente
* Helena Rojo... Helena
* Ana Martín... Raquel
* Adriana Roel... Marta Cervera
* Víctor Junco... Rivas
* Milton Rodríguez ... Marcos
* Héctor Suárez... El Pato
* Fernando Balzaretti... El Rojo
* Sergio Kleiner... Luis
* Gabriel Retes... Sangre
* Daniela Rosen... Claudia

## Premis i reconeixements
### Premi Ariel (1972)

| Categoria | Persona | Resultat |
| Millor Coactuación Femenina | Helena Rojo | Guanyadora |
| Millor Coactuación Femenina | Ana Martín | Nominada |
| Millor Argument Original | Juan Manuel Torres | Nominat |

## Comentaris

Aquesta pel·lícula va causar un tabú en la seva estrena el gener de 1972. Per a molts va resultar pertorbador veure a un personatge icònic del cinema mexicà (Sara García), transformat en una violenta assassina homòfoba.

## Referències

* ↑ Premis Ariel a Filmaffinity
* ↑ «Salvador Nuñez.com: ¿Conoces estas cinco películas de temática LGBT hechas en México?». Arxivat de l'original el 2018-06-19. [Consulta: 9 desembre 2020].

## Enllaços externs

* Fin de fiesta a YouTube
* Instituto Mexicano de Cinematografía: Fin de fiesta
# Fin d'un désert

Fin d'un désert (en francès la fi d'un desert) és un curtmetratge francès dirigit el 1960 per Robert Ménégoz.

## Argument

El curtmetratge mostra les condicions de treball del personal responsable de fer un oleoducte al Sàhara als anys cinquanta.

## Premis

Conquilla d'Or al millor curtmetratge al Festival Internacional de Cinema de Sant Sebastià 1960

## Referències

* ↑ Fin d'un désert al web unifrance.org
* ↑ Premis del Festival del 1960
# Fillmore

«Fillmore» té aquests significats:
* Fillmore (Califòrnia)
* Fillmore (Illinois)
* Fillmore (Indiana)
* Fillmore (Missouri)
* Fillmore (Utah)
* Millard Fillmore (1800 – 1874), President dels Estats Units (1850 -1853)
* John Comfort Fillmore (New London, Connecticut, 1843-1898), músic i teòric nord-americà